b'\n_START_ARTICLE_\nBacardi\n_START_PARAGRAPH_\nBacardi on maailman suurin perheomisteinen, viinoja valmistava juomateollisuusyhti\xc3\xb6. Yhti\xc3\xb6 valmistaa muun muassa rommeja, mukaan lukien kuuluisat Bacardi Superior ja Bacardi 151. Vuonna 2004 yhti\xc3\xb6n myynti oli 240 miljoonaa pulloa vuodessa 170 eri maahan. Yhti\xc3\xb6 on maailman nelj\xc3\xa4nneksi suurin viinoja valmistava juomateollisuusyhti\xc3\xb6. Myynti kasvoi vuoden 2000 2,7 miljardista dollarista 3,3 miljardiin dollariin vuonna 2004.\n_START_SECTION_\nHistoria\n_START_PARAGRAPH_\nYhti\xc3\xb6n perusti Don Facundo Bacardi Masso vuonna 1862 Santiago de Cubassa, Kuubassa. Nykyisin yhti\xc3\xb6n p\xc3\xa4\xc3\xa4maja sijaitsee Hamiltonissa, Bermudassa. Suurin osa tuotannosta sijaitsee Puerto Ricossa.'